|  |  |  |  |  |  |  |
| --- | --- | --- | --- | --- | --- | --- |
|  | **6. Foglakozásterv:Rajz** | | | | | |
| **Korcsoport:** | Első évfolyam | | | | | |
| **Témakör:** | A víz - levegő | | | | | |
| **Célok:** | Komplex természetismeret és globális gondolkodásmód fejlesztése rajz - alkotó tevékenységek révén. | | | | | |
| **Téma, ismeretek**: | A víz növények, állatok élőhelye. A vízben sok élőlény él, pl. a békanyál moszat, vízi pók, néhány vízi csiga, kagylók, sok halfaj.  Jellemzői: testrészei, mozgása, táplálkozása, szaporodása, légzése. Ragadozó és növényevő halak. Az akváriumok gondozása. | | | | | |
| **Előzetes tapasztalatok, tudás:** | Élmények, előzetes ismeretek megosztása a csoport tagjaival: víziparkok, akváriumok állatai, növényei.  A rajzolás előzményei: a ceruza, filctoll és a vízfesték használatának ismerete. Ragasztó és ollóhasználat. | | | | | |
| **Fejlesztett képességek, készségek:** | Elemzés, következtetés, összefüggések feltárása  A gyerekek életkori sajátosságaiból fakadó önkifejezési kedv és az alkotás felszabadultságának ösztönzése új technikák megismerésével, kollektív csoportmunkába szervezéssel. | | | | | |
| **Attitűdök** | Alkotva befogadás. pl.másokkal történő közös munkavégzés iránti igény, felelősség, a tanulási folyamat iránti pozitív érzelmi hozzáállás, a természeti jelenségekben rejlő szépségek meglátása, észrevétele, a természeti jelenségek megismeréséből fakadó élmények erősítése, lelkesedés a természet megismerése iránt, stb | | | | | |
| **Tantárgyi kapcsolatok** | természetismeret | | | | | |
| **Időkeret** | 60 perc | | | | | |
| **Eszközök** | Csomagolópapír – csoportonként fél ív, de páros munka esetén lehet A/3-as műszaki rajzlap is.  Fehér műszaki rajzlap 10x15 cm-es darabokra szabva, gyerekenként 2-3 db.  Buborékfólia tenyérnyi darabokra szabva  Vízfesték vagy tempera  Vizes edény  Vastag- és vékony ecset  Ceruza, alkoholos fekete filctoll  Ragasztó | | | | | |
| **Előzetes szervezés** | 3-5 fős csoportok kialakítása asztalok köré. A felsorolt eszközök kikészítése az asztalokra. | | | | | |
| **Ismeretek** | **Tevékenységek** | | **Eszközök** | **Módszerek** | **Munka-**  **formák** | **Megjegyzés** |
|  | **Ráhangolódás**  Az anyag megismerése előtti beszélgetés  A tanulók előzetes tudásának feltérképezése   1. **Tevékenység: Élmények megosztása akváriumokról, víziparki látogatásokról** | - Kinek van otthon akváriuma? Mi él benne? Hogyan kell gondoskodni a benne élőkről?  - Ki járt már víziparkban? Ki látott óriási akváriumot? Tudsz-e felsorolni élőlényeket, amelyek benne élnek?  - Búvárkodott-e már valaki közületek? Mit láttatok a vízben?  - Mit gondoltok, mire van szüksége a halaknak, vízi állatoknak az életben maradáshoz? Élhet-e együtt bármilyen hal? Ha nem, akkor miért?  -Tudjátok-e, milyen testrészei vannak a halaknak? Nevezzétek meg! Melyik testrésznek mi lehet a feladata? Hasonlítsátok össze az ember testrészeivel! Soroljatok különbségeket!  - Hogyan lélegzik a hal és az ember úszás közben? |  | -irányított  beszélgetés | -frontális |  |
| **Célkitűzés**  Feltételezések meghallgatása az elkövetkezőkről  A foglalkozás témájának meghatározása | - Ma közösen fogtok alkotni egy vízi birodalmat. Lesznek benne állatok, növények, ahogyan nektek tetszik. A hátteret egy nagyon érdekes nyomdázással fogjuk kialakítani. | -tanítói közlés | frontális |  |
|  | **Jelentésteremtés – alkotás**   1. **A háttér nyomdázása** | * Válasszátok ki a víz színeit! * A buborékos fóliát fessétek be a kiválasztott színekkel! * Nyomdázzátok be a csomagolópapírt! * Figyeljétek meg, mi történik, ha több vagy kevesebb vizet használtok!   Hozzatok létre különböző foltokat! | buborékfólia  csomagoló-papír, festék  vízesedény vastag ecset | - tanítói közlés  -szemléltetés | frontális  egyéni  csoport | Fogadjuk el a kéket, zöldet is.  A sűrűbb festékkel pontokat, vizesebb, hígabb festékkel nagy foltokat képzünk |
|  | 1. **Halak, egyéb vízi állatok rajzolása** | * Ceruzával rajzoljatok 2-3 halat, rákot, csigát, vízben élő állatot, amit ismertek! * Igyekezzetek minél jobban kitölteni a kapott papírdarabot! * Az állat legjellemzőbb részeit, formáit hangsúlyozzátok! * A vonalakat húzzátok át alkoholos filccel! | grafitceruza  előre szabott  rajzlapok  fekete alkoholos filc | szemléltetés  magyarázat | egyéni | Rajzolás közben beszélgessünk a halak testrészeiről: fej, törzs, úszók, pikkelyek |
|  | 1. **A halak, vízi állatok festése, kiemelése nyírással** | - Fessétek ki tetszés szerint az állatok rajzát!  - Ha megszáradt a festék, ollóval nyírjátok ki az állatok képét!  - Nem kell szorosan a körvonal mentén nyírnotok, hagyhattok fehér területet körben! | festék  vékony ecset  olló | szemléltetés  magyarázat | egyéni | Mutathatjuk a ppt. diáit.  Ez fantáziarajz, engedjük, hogy kedvükre válogassanak a színek közül. |
|  | 1. **A háttér gazdagítása** | - Dolgozzatok együtt a csoporttagokkal!  - Helyezzétek el a kis képeiteket a festett háttéren!  -Ragasszátok fel a kis képeket!  - Gazdagítsátok a vízi birodalmatokat növények rajzaival! Filctollat használjatok! | előzőleg nyomdázott csomagoló-  papír  ragasztó  fekete alkoholos filc |  |  | Az alkoholos filc nem maszatolódik el , utólag is lehet rá festeni. |
|  | **Reflektálás**  Gondolatcsere generálása a tanulók között  Az új tudás kötése az előző ismeretekhez | * Meséljetek a képeitekről!   Milyen vízi állatokat rajzoltatok? Miért éppen azokat?  Hányféle állatot ismertek fel? Soroljátok fel! (halak, rákok, csigák…  Milyen növényekkel telepítettétek be a vízi birodalmat? (sás, hínár…  Miért van szükség a növényekre is?  Van-e olyan rajz, amelyen az állatok nem tudnának békességben élni egymás mellett, ha valóságosak lennének? (növényevők, ragadozók) |  |  |  | Lehetőleg minden csoportnak tegyük ki az alkotását jól látható, körbeülhető helyre. |